הנחיות לשלב ההצעה

**מטרה**

בשלב זה הסטודנט מקדם היבטים תכנוניים\ניהוליים של הפרויקט, אוסף ומנתח את הדרישות מהמוצר שיפותח, מציע פתרון ותיכון ראשוניים וחוקר את מאפייני הנדסת התוכנה של הפרויקט.

**ניהול הפרויקט**

החל מפתיחת שלב זה, כל פרויקט ילווה במערכת ניהול פרויקטים (מערכת GitHub או BitBucket של קוד ומסמכים.עם הנתונים הבאים לכל פרויקט:

* **עמוד ראשי** עם מידע עיקרי על הפרויקט והפניות לשאר התכנים.
* חובה לקשר לעמוד זה מרשימת הפרויקטים הראשית באתר ה projects.jce.ac.il.
* **יומן הפרויקט** הכולל סיכומי פעילות, פגישות ודוחות התקדמות, חובה לעדכן את היומן לפחות אחת לשבועיים (כולל עותק למנחה).
* היומן ייבדק יחד עם הדוחות השונים.
* היומן יכול להתנהל במערכת הקורס או כחלק מהמאגר או בכל מקום נגיש אחר - הדרישות מהיומן הן:
  + שיהיה אפשר לקרוא באופן רציף וברור את סיפור התנהלות הפרויקט (קישור ללוח משימות אינו מספיק)
  + וכן שיש ביומן תיעוד של הסטוריית השינויים שנעשו ליומן לפי תאריכים.
* משימות, מסמכי תיכון, ניהול סיכונים, בדיקות, הפצה וכדו' יכולים להופיע כחלק מהדוחות המוגשים בשלבים השונים אך מומלץ גם עבורם להשתמש במערכת ניהול הפרויקט.

**הגשה**

דו"ח (מצורף template) הצעת ותכנון פרויקט חתום ע"י האחראי והמנחה.

למשימת ההגשה יש להעלות דו״ח בפורמט pdf, שם הקובץ צריך לכלול את שם הפרויקט ושם הסטודנט.

* בפרויקט המתבצע בזוג, יש לציין זאת בהקדמה עם הצדקה ולפרט את אופן חלוקת העבודה בין השותפים.

מעבר השלב: הגשת דו"ח ההצעה במערכת בזמן, ללא ציון אך נדרש אישור המנחה לדו״ח כדי להתקדם.

פרמטרים עיקריים לבדיקה: מרכיבי הדו״ח השונים (תיאור הבעיה, הפתרון המוצע, תכנון, וסקר ספרות\סקר שוק).

מרכיבים נפרדים לבדיקה: דרישות (איסוף וניתוח), תכנון הפרויקט (לו"ז וסיכונים) ותשתיות ניהול (מאגר ויומן הפרויקט - ברשימת הפרויקטים הכללית במערכת הקורס **חובה לקשר לתשתיות אלו,**